
PËR NJË NDRYSHIM NË VENDIMIN NR. 593, DATË 10.9.2014, TË KËSHILLIT TË MINISTRAVE, “PËR KRIJIMIN E FONDIT NË MBËSHTETJE TË SIPËRMARRJEVE TË REJA
 “START-UP””

Në mbështetje të nenit 100 të Kushtetutës, të neneve 5, shkronjat “a”, “c”, “ç”, “d” e “dh”, 7, pika 2, dhe 8, të ligjit nr. 8957, datë 17.10.2002, “Për ndërmarrjet e vogla e të mesme”, të ndryshuar, të neneve 5 e 7, të ligjit nr. 10303, datë 15.7.2010, “Për krijimin dhe mënyrën e organizimit dhe të funksionimit të Agjencisë Shqiptare të Zhvillimit të Investimeve (AIDA)”, dhe të ligjit nr. 160/2014, “Për buxhetin e vitit 2015”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

Paragrafi i dytë, në pikën 4, të vendimit nr. 593, datë 10.9.2014, të Këshillit të Ministrave, ndryshohet me këtë përmbajtje: 

“Gëzojnë të drejtën për të përfituar nga kjo skemë të gjitha sipërmarrjet e reja që zhvillojnë veprimtari për një periudhë nga 0 (zero) deri në 2 (dy) vjet dhe janë të regjistruara në Qendrën Kombëtare të Regjistrimit.”. 
Ky vendim hyn në fuqi pas botimit në Fletoren Zyrtare.

